Matični broj: 4162692

KULTURNO-INFORMATIVNI CENTAR OIB: 39244862531

OTOKA ŠOLTE Šifra djelatnosti: 9004

Broj žiro-računa: HR72 2360000 1102398642

**BILJEŠKE UZ FINANCIJSKE IZVJEŠTAJE ZA RAZDOBLJE OD 01.01. DO 31.12.2020.**

**Opći podaci**

1. Kulturno- informativni centar Otoka Šolte osnovan je 17.09.2013. Odlukom općinskog vijeća Općine Šolta („Službeni glasnik Općine Šolta“ br. 11/13), a počeo je sa radom 01.03.2014. godine upisom u Registar korisnika Proračuna.

Registrirane djelatnosti:

* zaštita, očuvanje i promocija materijalne i nematerijalne, povijesne i kulturne baštine na području Općine Šolta i njezino stavljanje u funkciju radi unapređenja ponude kulturnih sadržaja otoka Šolte s ciljem razvoja kulturnog turizma
* upravljanje nekretninama i lokalitetima od povijesno-kulturnog značaja na području općine Šolta kao i osmišljavanje programa njihovog oživljavanja i dostupnosti, primjerenoj svrsi kulturne ponude, a u skladu s odgovarajućim mjerama zaštite i važećim propisima RH
* promocija izvornog, lokalnog, tradicionalnog i suvremenog stvaralaštva na području svih vidova umjetničkog izričaja, umjetničkog obrta, kućne radinosti i amaterizma, te u tu svrhu organiziranje radionica, likovnih izložbi te glazbeno-scenskih i inih događanja i manifestacija, kako na području Općine Šolta, tako i u ostalim sredinama Splitsko-dalmatinske županije i Republike Hrvatske, kao i njihovo dokumentiranje i arhiviranje
* uspostavljanje kulturne suradnje na međunarodnoj razini u svrhu promocije Općine Šolta u inozemstvu, osobito među predstavnicima dijaspore otoka Šolte
* osmišljavanje, organiziranje i koordinacija kulturnih programa i manifestacija

Organizirane manifestacije u 2020. godini:

* Maskenbal (KICOŠ, građani)
* Užežin svetoga Ivana – Splitski mandolinski kvartet
* Program ljetnih izložbi u galeriji Bratske kuće u Grohotama (KICOŠ, Udruga Šoltaart)
* Dani Eugena Buktenice 2020. Mala škola naive – trodnevna radionica i izložba slika Zlatka Štrfičeka (LU „Eugen Buktenica-Đenko“, KICOŠ, Općina Šolta)
* Umjetnost pripovijedanja: U svijetu narodnih bajki i priča (GKMM Grohote, KICOŠ)
* Nastupi po mjestima šoltanskog VIS Sotto Voce (sedam nastupa u dva ljetna mjeseca, Sotto Voce, KICOŠ)
* Predstavljanje zbirke poezije "Šuti i voli" autorice Viviane Zoković (moderatorica Nataša Jukić, spisateljica i kolumnistica, KICOŠ, autorica)
* Predstavljanje 29. broja časopisa Bašćina

# Bilješke uz obrazac PR-RAS

# 

1. Pozicija AOP 132 – Prihodi iz nadležnog proračuna

Primljena sredstva od Općine Šolta u iznosu 348.769,32 kuna utrošena su u cjelokupnom iznosu za redovno financiranje troškova 2020. godine u skladu s financijskim planom.

1. Pozicija AOP 155 – Ostali rashodi za zaposlene

Ostali rashodi za zaposlene su povećani u odnosu na 2019. godinu, jer se od 2020. godine radnicima isplaćuje dodatak za podmirenje troškova prehrane 300,00 kn mjesečno po radniku.

1. Pozicija AOP 175 – Usluge telefona, pošte i prijevoza

U 2020. godini povećani su troškovi telefona iz razloga što je telefon Kulturno-informativnog centra korišten kao službeni telefon civilne zaštite radi davanja propusnica.

**Bilješke uz obrazac BIL**

1. Popis ugovornih odnosa koji uz ispunjenje određenih uvjeta mogu postati obveza ili imovina

Kulturno-informativni centar otoka Šolte nema nikakve ugovorne odnose koji bi mogli postati obveza ili imovina.

1. Popis sudskih sporova u tijeku

Kulturno-informativni centar otoka Šolte nema niti jedan sudski spor u tijeku.

1. Zajmovi

Kulturno-informativni centar otoka Šolte u 2020. godini nije se zaduživao niti davao zajmove.

1. Pozicija AOP 015 – Uredska oprema i namještaj

Na ovoj poziciji evidentirana je nabavljena računalna oprema u vrijednosti 9.074,09 kuna.

1. Pozicija AOP 064 – Novac u banci i blagajni

Novčana sredstva na 31.12.2020. u iznosu 20.410,59 kuna su sredstva koje je uplatila Općina Šolta za troškove 12. mjeseca 2020. godine (plaće i ostali tekući troškovi).

**Bilješke uz obrazac Obveze**

1. Pozicija AOP 036 – Stanje obveza

Sve utvrđene obveze u iznosu 20.432,59 kuna su nedospjele obveze. Navedene obveze će biti podmirene u siječnju 2021. godine.

U Grohotama, 20.01.2021.

\_\_\_\_\_\_\_\_\_\_\_\_\_\_\_\_\_\_\_\_\_ . ravnateljica Marina Garbin